Document ID: 31987D0277

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 18ης Μαΐου 1987
σχετικά με την κατανομή των δυνατοτήτων αλίευσης γάδου στην περιοχή του Spitzberg και της νήσου των Άρκτων και στη διαίρεση 3Μ όπως ορίζεται από τη σύμβαση NAFO
(87/277/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25 Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,
την πρόταση της Επιτροπής,
Εκτιμώντας:
ότι θα πρέπει να κατανεμηθούν μεταξύ των κρατών μελών οι δυνατότητες αλίευσης γάδου στην περιοχή του Spitzberg και της νήσου των Άρκτων (διαίρεση CIEM II b)και στη διαίρεση 3Μ της ζώνης δικανονισμού που ορίζεται από τη σύμβαση NAFO, προκειμένου να εξασφαλισθεί ορθολογική διαχείρηση των διαθέσιμων πόρων για την Κοινότητα·
ότι, προκειμένου να μπορέσουν οι αλιείς να οργανώσουν σε σταθερή βάση τις δραστηριοτητές τους, θα πρέπει να θεσπιστούν κανόνες κατανομής αυτών των δυνατοτήτων αλίευσης ανάλογα με την εξέλιξη των αντίστοιχων αποθεμάτων·
ότι η κατανομή του διαθέσιμου για την Κοινότητα μεριδίου του αποθέματος γάδου στην περιοχή του Spitzberg και της νήσου των Άρκτων δεν προδικάζει με κανένα τρόπο τα δικαιώματα και τις υποχρεώσεις που απορρέουν από την συνθήκη των Παρισίων του 1920,
ΑΠΟΦΑΣΙΖΕΙ:
Άρθρο μόνο
Η κατανομή των δυνατοτήτων αλίευσης γάδου στην περιοχή του Spitzberg και της νήσου των Άρκτων (CIEM διαίρεση ΙΙb) και στη διαίρεση 3Μ της ζώνης διακανονισμού που ορίζεται από τη σύνβαση NAFO γίνεται σύμφωνα με τους πίνακες που παρατίθενται στο παράρτημα.
Βρυξέλλες, 18 Μαΐου 1987.

Labels: 13
15
5
6